Pavol Jantausch

Pavol Jantausch (født 27. juni 1870 i Vrbové i Slovakia i den ungarske del av Østerrike-Ungarn; død 29. juni 1947 i Trnava i den slovakiske del av Tsjekkoslovakia) var katolsk apostolisk administrator av den apostoliske administrasjon Trnava, det som senere ble erkebispedømmet Trnava.

Liv og virke

Prest
Pavol Jantausch ble født i Vrbove i 1870 og gikk på grammatikkskoler i Trnava og Bratislava, presteseminaret i Esztergom og tok doktorgraden i Wien. Den 21. september 1893 ble han ordinert til prest. Han var sogneprest i flere menigheter i erkebispedømmet.

Biskop
Pave Pius XI utnevnte ham den 29. mai 1922 til apostolisk administrator av Trnava og den 30. mars 1925 til  titulærbiskop av Priene. Biskop Karol Kmetko av Nitra bispeviet ham den 14. juni 1925. Medkonsekrerende var biskop Ján Vojtassák av Spiš og biskop Marián Bláha av Banská Bystrica.

I 1930 aksjonerte han for at et premonstratensisk kloster skulle opprettes i Vrbove. I 1938 grunnla han presteseminaret i Trnava.

Etter Adolf Hitlers oppstykking av Tsjekkoslovakia forut for andre Verdenskrig ble den slovakiske østlige del til en dascistisk republikk i 1939, i navnet selvstendig, men i stor utstrekbning en marinettstat dominert av Det tredje rike. I februar 1942 gikk Slovakia med på å innlede deportasjoner av jøder til tyske konsentrasjonsleirer. Opprørende scener på jernbanestasjoner der paramilitære Hlinkagardister banket opp folk som skulle tvansdeporteres, utløste protester, blant annet fra biskop Pavol Jantausch. Jantausch var aktiv med å beskytte jøder.

Han fant sitt siste hvilested i hjembyen Vrbove.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara  (1852-1934) *1898
 Erkebiskop  Karol Kmetko  (1875-1948) *1921
 Biskop Pavol Jantausch (1870-1947) *1925

Referanser 

Slovakiske katolske biskoper
Linjen Rebiba
Personer fra Okres Piešťany